Κρέμα με σταφύλια στο φούρνο
Μια παραλλαγή στα clafoutis των Γάλλων, με ρώγες από σταφύλι αντί για τα κεράσια που βάζουν εκείνοι. Είναι ένα νόστιμο και απλό γλυκό, μια φουρνιστή κρέμα.
90 γρ. αλεύρι για όλες τις χρήσεις, 90 γρ. ζάχαρη άχνη + επιπλέον για το πασπάλισμα, 2 αυγά, 250 γρ. φρέσκο γάλα, πλήρες, 60 γρ. κρέμα γάλακτος με 35%-36% λιπαρά, 50 γρ. βούτυρο αγελάδος, λιωμένο, 400 γρ. σταφύλια χωρίς κουκούτσι, πλυμένα (καθαρό βάρος)
Σε ένα μπολ ανακατεύουμε το αλεύρι με τη ζάχαρη άχνη και προσθέτουμε τα αυγά, ανακατεύοντας καλά, να γίνει ένας ομοιογενής χυλός. Προσθέτουμε το γάλα, την κρέμα γάλακτος και το βούτυρο. Ανακατεύουμε ξανά πολύ καλά.Μοιράζουμε τις ρώγες του σταφυλιού σε ατομικά πυρίμαχα σκεύη ή σε αλουμινένια ατομικά φορμάκια μιας χρήσης, αυτά που προορίζονται για μάφιν. Αδειάζουμε πάνω από τα σταφύλια την κρέμα που έχουμε φτιάξει.Ψήνουμε σε προθερμασμένο φούρνο στους 170° C για 30-40 λεπτά. Αφήνουμε να κρυώσουν και διατηρούμε στο ψυγείο.Πριν σερβίρουμε, πασπαλίζουμε με άχνη.
Αλεύρι (ζύμες),Γαλακτοκομικά,Σταφύλι